Zmenený a doplnený návrh nariadenie Európskeho Parlamentu a Rady o zodpovednosti osobných dopravcov v lodnej preprave po mori a vnútrozemských vodných cestách v prípade nehôd (predložená Komisiou podľa článku 250, odsek 2 Zmluvy o ES) /* KOM/2007/0645 v konečnom znení - COD 2005/0241 */





[pic] | KOMISIA EURÓPSKYCH SPOLOČENSTIEV | Brusel, 22.10.2007 KOM(2007) 645 v konečnom znení 2005/0241 (COD) Zmenený a doplnený návrh NARIADENIE EURÓPSKEHO PARLAMENTU A RADY o zodpovednosti osobných dopravcov v lodnej preprave po mori a vnútrozemských vodných cestách v prípade nehôd (predložená Komisiou podľa článku 250, odsek 2 Zmluvy o ES) 2005/0241 (COD) Zmenený a doplnený návrh NARIADENIE EURÓPSKEHO PARLAMENTU A RADY o zodpovednosti osobných dopravcov v lodnej preprave po mori a vnútrozemských vodných cestách v prípade nehôd (Text s významom pre EHP) 1. SÚčASNÝ STAV Návrh - KOM (2005) 592 – COD/2005/0241 – Komisia schválila 23. novembra 2005 a zaslala Európskemu parlamentu a Rade 13. februára 2006. Európsky hospodársky a sociálny výbor prijal svoje stanovisko k návrhu Komisie 13. septembra 2006. Výbor regiónov prijal svoje stanovisko k návrhu Komisie 15. júna 2006. Európsky parlament prijal 27 pozmeňujúcich a doplňujúcich návrhov v prvom čítaní 25. apríla 2007. 2. DÔVODY A CIELE NÁVRHU Cieľom návrhu je poskytnúť všetkým cestujúcim, ktorí cestujú lodnou dopravou pri akejkoľvek plavbe, ako i dopravcom právny rámec, ktorý by určoval ich práva a povinnosti a ktorý by bol harmonizovaný. Úroveň cieľov tejto harmonizácie musí byť dostatočne vysoká, aby zabezpečila nielen čo najspravodlivejšiu náhradu škody ale i lepšiu prevenciu nehôd. Cieľom návrhu je začleniť do právnych predpisov Spoločenstva protokol z roku 2002 k Aténskemu dohovoru z roku 1974 o preprave cestujúcich a ich batožiny po mori, ktorý bol prijatý pod záštitou Medzinárodnej námornej organizácie (Aténsky dohovor z roku 2002). Aténsky dohovor z roku 2002 je moderná právna úprava, v ktorej sa presne vymedzujú práva a povinnosti cestujúcich a dopravcov; v prípade nehody počíta pri škodách s režimom zodpovednosti bez zavinenia dopravcu, stanovuje dostatočne vysokú maximálnu výšku náhrady škody, nariaďuje všetkým dopravcom uzatvoriť poistnú zmluvu a umožňuje sťažovateľovi obrátiť sa priamo na poisťovateľa s cieľom požiadať o náhradu škody. Rovnako treba pripomenúť, že súbežne s touto iniciatívou sa členské štáty a Spoločenstvo pripravujú na to, že sa stanú zmluvnými stranami Aténskeho dohovoru z roku 2002[1]. Toto začlenenie Dohovoru do právnych predpisov Spoločenstva by mali sprevádzať isté úpravy. - Aténsky dohovor sa obmedzoval len na medzinárodnú námornú dopravu. Komisia navrhuje rozšíriť oblasť uplatňovania aj na kabotáž (námorná doprava v rámci jedného a toho istého členského štátu) a na dopravu na vnútrozemských vodných cestách; - s cieľom harmonizácie, ktorá by bola osožná pre cestujúcich ako i pre dopravcov: vypustenie tej klauzuly z dohovoru, podľa ktorej členský štát môže samostatne schváliť hornú hranicu odškodnenia, ktorá môže byť vyššia ako tá, ktorú stanovuje dohovor; - doplnenie opatrenia, ktorého cieľom je zvýšiť náhradu škôd spôsobených na pomôckach pre zdravotne postihnutých; - doplnenie povinnosti vyplatenia záloh; - doplnenie povinnosti informovať cestujúcich o ich právach. 3. CIEľ ZMENENÉHO A DOPLNENÉHO NÁVRHU Cieľom zmeneného a doplneného návrhu je prispôsobiť pôvodný návrh v niektorých bodoch podľa návrhu Európskeho parlamentu. 4. PRIPOMIENKY K POZMEňUJÚCIM A DOPLňUJÚCIM NÁVRHOM SCHVÁLENÝM EURÓPSKYM PARLAMENTOM 4.1 Zmeny a doplnenia prijaté Komisiou Komisia môže prijať zmeny a doplnenia 2, 3, 5, 6, 7, 8, 10, 11, 12, 13, 14, 15. 4.2 Zmeny a doplnenia, ktoré Komisia prijala čiastočne alebo pod podmienkou ich preformulovania Zmena a doplnenie 1 je schválené čiastočne. Posledná veta tejto zmeny a doplnenia hovorí o tom, že zavedenie systému povinného poistenia nesmie mať dôsledky pre poisťovateľov. Komisia sa domnieva, že táto veta by mala byť vypustená, keďže nezodpovedá skutočnosti. V skutočnosti bude mať vytvorenie systému povinného poistenia nevyhnutne dôsledky na poisťovací trh. 4.3. Zmeny a doplnenia, ktoré Komisia neprijala Zmeny a doplnenia 4, 9, 16 až 27 Komisia nemôže prijať. 5. ZMENENÝ A DOPLNENÝ NÁVRH So zreteľom na článok 250 odsek 2 Zmluvy o ES Komisia mení a dopĺňa svoj návrh tak, ako je to uvedené vyššie. [1] Návrh rozhodnutia Rady týkajúci sa uzatvorenia protokolu Európskym spoločenstvom v roku 2002 k Aténskemu dohovoru z roku 1974 o preprave cestujúcich a ich batožiny po mori - KOM(2003) 375 z 24. júna 2003. Vo fáze schvaľovania.